Iza nas je nova uspješna sezona uvijek veselih i edukativnih Zelenih izleta.

Kroz 2018. godinu održali smo 16 izleta na kojem je sudjelovalo čak 294 učenika te 20 nastavnika i nastavnica. Naš trud i zalaganje oko Zelenih izleta i prenošenja znanja o očuvanju prirode i okoliša je prepoznat te s velikim entuzijazmom nastavljamo s našim radom i počinjemo s novom „zelenom“ sezonom.

Hit Zeleni izlet u 2018. godini je Ekosustav izvori kojem posjećujemo izvore rijeka Krke, Cetine, Rude i Grab. Iza njega sa 7 izleta je Park šuma Marjan koji predstavlja Ekosustav šuma i more. Kako smo primijetili, Ekosustav izvori je privlačan u proljetnim mjesecima gdje možemo primijetiti razvijanje prirode u svojim začecima i naš je najčešći cjelodnevni izlet. S druge strane, Ekosustav mora i šuma s izletom u Park šumu Marjan je traženiji u jesenskim mjesecima i najčešći je poludnevni izlet.

Na temelju evaluacija koje su učenici popunjavali nakon svakog odrađenog izleta, možemo reći da smo više nego zadovoljni rezultatima i kako kvaliteta izleta svake godine raste. Odličnu ili vrlo dobru ocjenu smo dobili u čak 91% izleta što je vidljivo iz statistike.

Na svakom izletu i popunjenoj evaluaciji učenika možemo prepoznati koje su im aktivnosti najzanimljivije, među kojima možemo spomenuti traženje biljaka po boji i teksturi, također i hranidbeni lanac pri čemu uče osnove međusobne povezanosti svih karika koje ga čine, ali od svega najinteresantnije im je učenje kroz igru i zabavu te upoznavanje s dobrobitima koje pruža boravak u prirodi. Vježbe koje provodimo te znanja i informacije koje im dajemo, potiču ih da promjene svoje ponašanje ka ekološki osviještenom, što je jedan od ciljeva Zelenih izleta.

Pri pitanju hoće li preporučiti izlet svojim prijateljima, njih 79% je odgovorilo da hoće što pokazuje uspješnost naših izleta.

Naravno, vrlo bitno nam je i mišljenje nastavnika pri čemu također dobivamo odlične ocjene.

Vidljivo je iz ocjena da naše brošure ili direktni kontakt sa zaposlenicima Sunca su najveći razlog odluke nastavnika da povedu djecu na Zeleni izlet. Također, vrlo je bitna i preporuka samih nastavnika, što ide u prilog kvaliteti naših Zelenih izleta, a to pokazuje i skoro 100% odgovora nastavnika kako će preporučiti izlet svojim kolegama. I zadnje, ali ništa manje bitno, je misija naših izleta, a to je usmjeravanje djece ka ekološki odgovornom ponašanju.